我大約每個月都會黎一次佐敦，每次都會係附近搵下有咩食，但係試黎試去都係會掛住老趙個生牛肉河，又平又好味但係今晚想試吓啲新野，凍冰冰最啱食咖喱，一個人叫左個咖喱羊架，另加＄12白飯同椰青，超滿足！個羊架有兩件，有d羊蘇味，我本身鍾意食羊，覺得好好味！如果呢一個飯可以配埋嘢飲，唔使另叫就更好啦！你係老趙除咗食到好野之外，啲姐姐同埋一個男侍應（唔知係唔係老細一老趙），態度係超好！又快手，又有禮貌，每次都有賓至如歸嘅感覺。